CELEX: 32021R0251
Language: hu
Date: 2021-02-18 00:00:00
Title: A Tanács (EU) 2021/251 rendelete (2021. február 18.) a zimbabwei helyzetre tekintettel hozott korlátozó intézkedésekről szóló 314/2004/EK rendelet módosításáról

2021.2.19.   
               
               
                  HU
               
               
                  Az Európai Unió Hivatalos Lapja
               
               
                  L 58/9
               
            
         A TANÁCS (EU) 2021/251 RENDELETE
         (2021. február 18.)
         a zimbabwei helyzetre tekintettel hozott korlátozó intézkedésekről szóló 314/2004/EK rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a zimbabwei helyzetre tekintettel hozott korlátozó intézkedésekről szóló 2011/101/KKBP határozat módosításáról szóló, 2021. február 18-i (KKBP) 2021/258 tanácsi határozatra (1),
         tekintettel az Unió külügyi és biztonságpolitikai főképviselőjének és az Európai Bizottságnak az együttes javaslatára,
         mivel:
         
                     (1)
                  
                  
                     A 314/2004/EK tanácsi rendelet (2) végrehajt több, a 2011/101/KKBP tanácsi határozatban (3) előírt intézkedést, ideértve a jegyzékbe vett személyek és szervezetek pénzeszközeinek és gazdasági erőforrásainak a zimbabwei helyzetre tekintettel történő befagyasztását.
                  
               
                     (2)
                  
                  
                     A Tanács 2021. február 18-án elfogadta a (KKBP) 2021/258 határozatot, amely a korlátozó intézkedések hatálya alá tartozó személyeknek és szervezeteknek a 2011/101/KKBP határozat I., illetve II. mellékletében meghatározott jegyzékéből eltávolít egy személyt, illetve módosítja két személy tekintetében a jegyzékben foglalt bejegyzéseket.
                  
               
                     (3)
                  
                  
                     2021. február 17-én az (EU) 2021/253 bizottsági végrehajtási rendelet (4) ennek megfelelően módosította a 314/2004/EK rendelet III. mellékletét. Valamely személy eltávolítása a korlátozó intézkedések hatálya alá tartozó személyek és szervezetek jegyzékéből szükségessé teszi a személy eltávolítását a 314/2004/EK rendelet IV. mellékletéből is, amely melléklet felsorolja azon személyeket és szervezeteket, akik és amelyek tekintetében az említett rendelet 6. cikkének (4) bekezdése alapján a korlátozó intézkedések felfüggesztésre kerülnek.
                  
               
                     (4)
                  
                  
                     A 314/2004/EK rendelet IV. mellékletét ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 314/2004/EK rendelet IV. melléklete az e rendelet mellékletében meghatározottak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. február 18-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  Lásd e Hivatalos Lap 51 oldalát.
         
            (2)  A Tanács 314/2004/EK rendelete (2004. február 19.) a zimbabwei helyzetre tekintettel hozott korlátozó intézkedésekről (HL L 55., 2004.2.24., 1. o.).
         
            (3)  A Tanács 2011/101/KKBP határozata (2011. február 15.) a zimbabwei helyzetre tekintettel hozott korlátozó intézkedésekről (HL L 42., 2011.2.16., 6. o.).
         
            (4)  Lásd e Hivatalos Lap 15 oldalát.
      
      
         
            MELLÉKLET
            A 314/2004/EK rendelet IV. mellékletében törölni kell a következő bejegyzést:
            
                        „4.
                     
                     
                        Shiri, Perence (más néven: Bigboy) Samson Chikerema”.